
Kongireya 15'ê a PDKÎ ku roja 8’ê 
Rezberê li jêr navê kongireya Dr. 
Şerefkendî û li jêr dirûşma hewildan 
bo yekrêzî li pêxema serkevtinê de 
dest pêkiribû, roja 14’ê Rezberê 
dawî bi karên xwe anî û 
biryarnameyek jî pesend kir. Deqê 
vê biryarnamê li rûpela 4'ê de 
hatiye. 


Duheftînameyek siyasî, civakî, çandî û giştî ye ku Partiya Demokrat a Kurdistana Iranê diweşîne www.kurdistanmedia.com/kurdî 


Birêz Mistafa Hicrî: 


Me tekoşîna partiya xwe xiste ber 
rexneyên bêrehmane, bona ku 
zêdetir kar bikin 




Şehab Xalidî 


Meşa nerazîbûnê a hefteya borî ya 
bazariyan li Tehran û çend bajarên 
din ên îranê ji dîtingehên curbicur 
ve hate şirovekirin, lê şiroveya herî 
balkêş ew bû ku renge destê 
dewleta Ehmedînijad bixwe di 
anîna bazariyan ji riya şandina 
SMS'an ve bo ser şeqama hebûye, 
da ku bi vî awayî bikarin rewşê 
weha aloz bikin ku pêşiya 
destbiserkirina alîkarê yekem ê 
Ehmedînijad wate Mihemedriza 
Rehîmî bigrin ku hukmê 
destbiserkirina wî hatibû derkirin. 

Lê Ehmedînijad serkomarê rejîma 
îranê di konferanseke çapemeniyê 
de ragehand ku sedema vê rewşa 
aloz siyaseta aboriya dewletê nine, 
belkû li encama tehrîma neftê û 
tehrîma Banka Nawendî û herweha 
şerê derûnî û propagendeyî li 
navxwe de, erz buha bûye, û li 
encam de nerizayetiyek weha pêk 
aniye. 

Serbarê vê ku karnasên aborî 
siyasetên aboriya dewleta 
Ehmedînijad wek çavkaniya wan 
hemû kirîzên aborî dizanin, lê heke 
ew rewşa tenê li encama tehrîmên 
DYA û hevalbendên wan li ser neft 
û banka nawendî a îranê jî be, 
dîsan jî eva siyaseta dewleta 
Ehmedînijad û nizama wan bi giştî 
ye ku bûye sedema dasepandina 
wan tehrîman, ku giraniya bêqas û 
daketina buhayê diravê îranê û li 
encam de nerizayetiya bazariyan lê 
ketiye. 

Xala balkêş ew e ku deshilatdarên 
rejîmê ku li hemberî wan hemû 
kirîzên aborî û siyasî ên welat de 
bêçare mane, berbûne canê 
hevudin û her yek bi awayekê 
dixwaze xwe li jêr barê wan kirîzan 
rizgar bike û tawana wan kirîzan 
bêxe stûyê aliyê din de. 

Heke ew kirîz bi taybetî di warê 
aborî de berdewam bike, êdî 
êminkirina rewşê bi zora hêzên 
leşkerî tenê dikare dermaneke 
êşbir bo heyameke kêm be, ne bo 
heta heta. 











































Siyasl 


Agirî 

Hejmar 192, 9'ê Çiriya Pêşîn a 2012 


Deqê peyama rêzdar Mistafa Hicrî bi boneya 

bidawîhatina Kongireya 15'ê a PDKÎ 



Hevalê birêz Mesûd Tek sekreterê giştî ê 
PSK’ê, dost û hevpeymanê me ê birêz! 

Heyeta rêzdar a Partiya Komeleya 
zehmetkêşên Kurdistanê! 

Hevalên Saziya Xebata Kurdistanê! 

Mamostayên birêz ên zankoyê! 

Kadr û pêşmergeyên birêz! 

Xûşk û birayên hêja! 

Silavek germ li we be û ez bixêrhatina we 
dikim 

Her wek hûn dizanin kongireya PDKÎ li her çar 
salan carekê bi awayek asayî birêve diçe. Ew 
kongire yek ji kongireyên asayî bûye û bi xweşî ve 
bi serkevtin ve bidawî hat, wate jiber ku ew 
kongire bersivek serdemiyane bû bo xwast û 
daxwaz û tekoşîna evro a PDKÎ û sercem xelkê 
Kurdistanê, ew kongire hilgirê gellek mesajên 
serdemyane û rohn û giring bûn, ji berî her tiştî 
kongire li jêr diruşma hewildan bo yekrêzî li 
pêxema serkevtinê de birêve çû. Naweroka vê 
peyamê wate em wek PDKÎ serkevtina PDKÎ li 
yekrêziyê de dibînin ku ew peyam eşkere dike, ku 
PDKÎ xwe ji bo rewşekê li Kurdistanê amade dike, 
ku tu partiyek deshilatê di destê xwe de qebze 
neke, belku paşeroja Kurdistanê, deshilata 
kurdistanê, û hikumeta Kurdistanê a xelkê 
Kurdistanê, bi hemû tex û qatên xwe ve ye. Lewra 
peyama me yekrêzî û yekdengî ye ji ber ku em tev 
têde beşdar bin. Heke em dixwazin ku em hemû li 
deshilata dahatî a Kurdistanê de bi dengê xelkê 
xwe beşdar bin, tê vê wateyê ku bona 
amadekirina vê rewşê em hemû bona pêkhatina 
vê fezayê kar bikin, û hewlê jêre bidin. 

Tu deshilat û tu partiyek nikare û civatên xelkê 
Kurdistanê îznê nadin ku bi tenê xwestek û 
daxwaziyên xwe bi ser xelkê de tehmîl bike, ku 
me bi wan bîr û bawer û lêkdaneweyên 
serdemiyane ew diruşm bo kongireya xwe 
hilbijartiye. Ewpeyam tenê dirûşmek betal nine, 
belku ji çend mehan berî destpêkirina kongirê ve 
me hewil daye ku rewşek weha biafirînin, 
peymanek alîkariyê bi hevalên Komeleya 
Zehmetkêşên Kurdistanê re pêk bînin, ku bo 
yekem car li nav partiyên Kurdistana îranê de 
hevpeymaniyek weha tê cîbicî kirin, û herweha 
peyama dostane û daxwzên me ên demokratîk ji 


wan hevalên ku çend saln berî 
niha ji PDKÎ cuda bûne, û 
amadeyiya PDKÎ bona 
diyalogê, û çareseriya kêşeyên 
evro bi awayek serdemiyane, 
nîşaneya wan bîr û baweriyên 
me ne, û em bi erkê xwe 
dizanin ku gelek pêngavên din 
jî di vî warî de hilgirin, û 
herweha me çavnihêrî heye 
ku saziyên din ên siyasî, 
kesayetiyên şoreşvan û 
azadîxwaz pêşwaziya vê 
bangewazê bikin, bona vê em 
tev bikarin, komelekî 
demokratîk û deshilatek 
serdemiyane li pêşeroja 
Kurdistanê de bînne cî, bi 
tecrobe wergirtina ji tewaya 
wan şaşiyên ku li dîroka 
tevgera me de hebûne. 

Peyamek din a Kongireya me 
ew bû ku em bi xelkê xwe û 
hevpeyman û hevalên xwe 
ragehînin, ku PDKÎ serbarê vê 
ku li jêr sîbera kar û tekoşîna 
kadr û pêşmerge û endam û 
alîgirên xwe de, li heyamê çar 
salên borî de serkevtin bi dest 
aniye, û pêngav ber bi pêşve 
avêtine, lê ew yek qet me razî 
nake, lewra me li vê beşê ji 
raporê ku li ser PDKÎ bas 
dike, me gellek eşkere 
tekoşîna partiya xwe xistiye 
ber rexneyan, rexneyek 
bêrehmane, ji ber ku me jêve 
ye em dibe pitir kar bikin, 
divêt serdemiyanetir bin. 
Divêt proje û bernamên 
pêşkewtinxwazane ên zêdetir 
me hebin, bona gihîştina 
neteweya me bi armancên 
xwe ku çavnihêrî li me hene. 
Ya herî balkêş ewe bû ku ew 
peyam ku ji aliyê komîteya 
nawendî ve hate pesendkirin, 
û pêşkêşî kongireyê hate 
kirin, ji aliyê komîteya 
nawendî ve ku berpirsyarên 
beşên curbicur ên partiya me 
têde bûn hate qebûlkirin. 

Li gorî derbasbûyiya ku ez li 
xizmeta xelkê Kurdistanê de 
bûm, dikarim bêjim ku ew 
karê partiya me li derheq kar 
û bernamên xwe, ne tenê li 
dîroka PDKÎ de, belkû li nav 
rêkxirawên Kurd ên îranê, û 
heta dikarim bêjim ku li 
rojhilata navîn de jî bê hempa 
ye. Li vê raporê de me pesna 
xwe nekiriye, me serkevtinên 
xwe bi rûyê xeklkê de 
nekêşane, belkû me bas ji kêm 
û kasiyan kiriye, û bi raya min 
ew şêwe rexnegirtina me ji 
xwe derwazeyek nû bi rûyê 
xelkê Kurdistanê de vedike. 


Beşdarên hêja! 

Em tev rêkxirawên Kurdistanî, 
û bi taybetî PDKÎ, wek civaka 
xwe, dema vê hindê hatiye ku li 
ciyê pesn kirina ji xwe, û 
rêznegirtina ji bîrûboçûnên cuda 
ku li civaka me de gellek zor e, li 
ciyê wan hemiyan de xwe rexne 
bikin, dema ku em rexneyan ji 
xwe digrin, ew yek tê vê wateyê 
ku hemû rastî li cem xelkê 
Kurdistanê ninin, li cem xelkê 
din jî ninin, wate em rêz digrin ji 
bîrûboçûnên cuda, hem li nav 
PDKÎ û hem jî li dervey PDKÎ. 

Li heyamê heftiyek karê 
berdewam ê kongire, ew der 
cihek hêvîdarker bû bona binyatî 
kirina demokrasiyê li PDKÎ, 
zêdetir ji ya ku heye. 
Bîrûboçûnên cuda, selîqeyên 
cuda li ser komîteya nawendî, 
herweha li ser gelaleya bername 
û peyrewa navxwe a PDKÎ, bi 
awayek azad ketne ber 
lêkdanewe û cerahîkirinê. Min 
bîr ji vê dikir ku renge hinek ji vê 
xelkê ku çavnihêriya encama 
kongirê ne, dirêjbûna vê kongirê 
bi nîgeranî ve lê binêrin, lê ez li 
vir de bas dikim ku sedem ew bû 
ku behsek demokratîk bû ku 
hijmarek zêde ji beşdarên 
kongirê têde beşdar bûn, lewra 
raporek ku bo navê kongirê û 
bername û peyrewa navxwe a 
PDKÎ ku vê bê bilavkirin û dê 
bigîje destê xelkê û hevalên me, 
encama lêkdanewe û azadane û 
serdemiyane, a piraniya 
endamên beşdar li vê kongireyê 
de û lê vê rewş û hewayê de ye 
ku li kongirê de pêk hat. 

Ew bîr û bawer û boçûna ku 
PDKÎ bûye alahilgirê wê, 
berhemek gellek dilxweşker a 
din ji min re pêk anî, ew jî ew bû 
ku piştî bas û gengeşeyan li 
hilbijartinek azad û demokratîk 
de, PDKÎ li vê kongirê de 
rêberiyek hilbijart ku hem kesên 
genc û ciwan hatne nav de, ku 


eva yek ji bernamên me ne ku 
kongire bi kongire, em rewşekê 
saz bikin li nav lawên xwe de, û 
qadê ji bo wan vekirî bihêlin ta 
ku bixwe tecrubeyan wergirin û 
bikevne gel kesên ku kar li gel 
wan bikin, bona vê ku bêne refa 
rêberiyê de, bibne gencên 
ezmûndîtî. Eva yek ji berhemên 
hilbijartinê bû, lê ya 
dilxwekertir ew bû ku PDKÎ 
nîşan da, ku ji bakûr heya 
başûra kurdistana îranê bi xwe 
ve digre, jiberku pêkhateya 
rêberiya nû ji selmasê ve têde 
heye ta ku Kirmaşanê. 

Hevalên birêz! 

Hemwelatiyên hêja! 

Me li kongireya Dr. Şerefkendî 
de tenê pêngavek hilgirtiye, lê 
ew rê tenê bi PDKÎ bi tenê 
nagîje dawiyê. Belkû rizgariya 
Kurdistanê û pêkanîna rewşek 
dilxwaz ku em hemû kar jêre 
dikin, û li vê riyê de bi dehan 
hezar qurbanî hatiye dan, 
hewcehî bi beşdariya tev xelkê 
Kurdistanê heye. Bê guman li vê 
riyê de erkê me girîngtir e. Em 
wek PDKÎ hest bi vê giringiyê 
dikin û kongireya Dr. Şerefkendî 
pêşerojek li pêşiya me vekiriye, 
û riyek nîşanî me daye, ku em li 
gor hêz û şiyana xwe, û rewşa 
siyasiya herêmê ber bi pêşve 
herin. 

Lê li vê riyê de me hewcehî bi 
beşdariya hemû rêkxirawên 
siyasî ên opozisyona azadîxwaz 
ê Kurd ên îranê û tev xelkê 
îranê heye. Ji ber ku em li ser vê 
bawerê ne ku em nikarin azad 
bin, û nikarin ji detsê 
zordareiyê rizgar bin, jiber ku 
em bi hevre kar dikin. Xwediyên 
bîrûbaweriyên ayînî, demokrat, 
sosyalîst û her boçûnek din ku li 
Kurdistanê de heye, demekê 
dikarin boçûnên xwe ber bi 
pêşve bibin ku rewşek 

demokratîk pêk bînin ku em 
xelkê Kurdistanê xwediyê îdare û 
deshilata xwe a herêmî bin, û li 
îranê de bikarin li çarçoveya 
yasayek demokratîk de wek 
hemwelatiyên din me li 
çarenivîsa neteweya xwe û 
welatê xwe de rol hebe. Lewra 
ew pêwîstiya bo alîkariyê bi 
singek vekirî û tehemolkirina 
bîrûboçûnên cuda li vî warî de, ji 
hemû demekê zêdetir xwe 
derxist. Dem jî gellek nemaye. 

Ew rêpêvînên ku li çend rojên 
borî li çend bajarên îranê de û 
zêdetir bazariyan derheq rewşa 
xirap a aboriya îranê birêve 
birin, peyamekê dide me, ku ew 
jî peyama hişyarkirinê ye û 
dibêje me ku dema tebayî û 
yekrêziyê hatiye û bûyer gellek ji 
vê bileztir diçne pêş ku li ser me 
rawestin ku bizanin em çi 
demekê amade ne. 

Lewra divêt em bi micidî ve 
mijûlî xwe amadekirinê bin û ew 
xwe amadekirin jî hewcehî bi 


çandek nû heye. Heke em çi wek tak 
yan wek partiyên siyasî li hizra 
tolhildanê de bin, û xalên cuda li ber 
çavên me bin, yan em li hizra vê 
hindê de binm ku bi tenê li 
Kurdistanê de hemû kare bin, her ev 
yek dê bibe qedera me ku pêştir 
qedera me bû. Em bona vê ku 
bikarin ji wan guherînkariyên ku ji 
me tên çavnihêrîkirin ku gellek jî 
nakêşe, hewce ye ku em bihêz bin û 
hêz jî li yekgirtinê de ye. Peyama 
kongirê aliyê din jî heye ku ew jî ew 
bû ku me tenê bas ji kurdistanê 
nekirye, belkû îran bi giştî ji me re 
girîng e, jiber ku her guherînek 
were pêş, berî hemiyan divêt li 
tewaya îranê de were pêş. Lewra 
em derheq guherînkariyên îranê jî 
bêxem nebûn. 

Li vê kongirê de me ew peyama da 
hemwelatiyên azadîxwaz ên 
demokrat ku PDKÎ li pêxema 
yekrêzî û amadekirina projeyan bo 
îranek demokratîk ku mafê tewaya 
neteweyan û girûpên ayînê bi hemû 
cudahiyan ve têde hebe, amade ye 
kar jêre bike herwek ku li rabihurî 
de me kar jêre kiriye, û ji niha ve 


amade ne ku mayeyek zêdetir ji 
demên borî jî jêre danên, û li vê 
derheqê de destê alîkariyê bo tev 
azadîxwazên îranê bi taybetî 
rêkxirawên azadîxwaz û 
pêşkevtinxwaz dirêj bikin. 

Heke me bawerî bê vê heye ku li 
Kurdistana îranê de tu partiyek 
nikare deshilata Kurdistanê 
bidestve bigre û qebze bike, 
herweha me bawerî bi vê heye ku 
ew serdem jî derbas bûye ku 
girûpek yan kesek li jêr her 
diruşmekê de carek din bibe 
hokarê zext û zordariyan bi ser 
neteweyên îranê de, em bona 
avedankirina îranek weha û bo 
Kurdistanek azad, divêt kar bikin û 
li vê derheqê de gellek 
mandînenasane kar dikin. 

Dîhare ez naxwazim vê basê 
gellek dirêj bikim jiber ku li rapora 
kongirê de me bas kiriye, em bo vê 
pêşerojê çi li Kurdistan û çi li îranê 
de me rê û cih diyarî kirine, û 
pêşniyar û bername me dane, û 
berî hemiyan bo PDKÎ. Hêvîdarim 
ku em bi beşdariya hemû aliyane 


bikarin vê riyê bipîvin û bikarin bi wan 
armancên ku malbatên şehîdan 
çavnihêrî hene û riha şehîdên me ji me 
daxwaz dikin, bigîjin û bi serbilindane 
şahidê bextewerî û asayiş û azadiyê li 
nan neteweya xwe de bin. 

Carek din sipas bo beşdariya we, û 
hêvîdarim ku hevalên me li refa PDKÎ, 
û heval û hevalbendên me û 
rêkxirawên siyasî ên Kurdistana îranê, 
û herweha azadîxwazên îranê bi giştî 
rûpelek nû ji bername û bîrkirnê, û 
alîkariya demokratîk bi hevre hildin û 
tenê ew yek riya serkevtinê ye, û li 
dawiyê de bixêrhatina heyeta birêz 
komeleya zehmetkêşên Kurdistana 
îranê dikim, ku li vê rêûresma me de 
beşdar in, û herweha carek din 
bixêrhatina tev rêkxirawên siyasî û 
mêhvanên birêz dikim, min jêve ye ku 
beşdariya we nîşaneya dostatita 
zêdetir, giraniyek zêdetir û 
hevpeymaniya zêdetir, bo 
lihevnêzîkbûn bi niyeta gihîştina bi 
wan armancan in ku min li vir de bas 
kir. Ez we hemiyan bi xwedayê mezin 
dispêrim û sipasiya we dikim, li jiyana 
we ya şexsî de hêviya selametiyê û li 
rêbaza azadiya Kurdistanê û hizbî de 
daxwaza serkevtinê ji we re dikim. 



Peyama rêzdar mela Hesen Şêweselî bo kongireya pazdê a PDKÎ 



Hevalên rêzdar, tev beşdarên 
kongireya pazdê a PDKÎ! 

Min ji kûrahiya dil ve rêz û 
hurmet ji we re heye, û hez ji 
dîtina we dikim. Ez gellek 
kêfxweş im ku di demekê de 
nûçeya destpêkirina kongireya 
we ya pazdê dibîsim ku elinda 
xebat û tekoşîna gelên herêmê 
geş û rohn û rohntir bûye, û 
telisma seherkerên vê herêmê 
yek li pey yekê pûç dibin, û piştî 
herifîna koşka hejmarek berçav ji 
sitemkarên ser topa vê cîhanê, 
yek ji xwînmijên herî kîneyî ên 


dîroka hevçerx, wate malbata cînayetkare 
Esed ber bi sernixûniya yekcarî, wek 
pêşengê hevalbendên nêzîk ên xwe, mijûle 
ber bi kirsdanka dîrokê ve diçe. 

Ji vê demê hestyar de şanaziyê dikim ku 
partiya me, çi li astê navxwe û çi jî li 
pêwendiya bi hêzên Kurdistanî re li ser 
guhdarîkirin û diyalogê, ne wek tenazol û 
paşekêşe, belku wek huner û mentiqek bi 
bandor, pêdagiryê dike, ku ez li wir de 
curetek baş li pişta vê helwesta cesurane 
de hest pê dikim. 

Ez xatircem im ku partiya me li asta 
navxwe de gihîştiye vê encamê ku 
lihevnêzîkbûn bi armanca destveanîna 
poanên takekesî, xwe guheşîn bo gihîştina 
bi kopka deshilata rêkxistinî, bi heman 
armancî, û dîsan nêzîbûna bi hevudin bi 
armanca poanên modelek nû, li aliyê din jî 
hereketên bêçine û bê lêkdanewe û 
girêbestên ne mentiqî, û hereketên 
nimayişî, tu yek ji wan nikarin nusxeyên 
şefaîner bin. 

Hemû aliyek vê yekê bi rohnî dizanin ku 
bi kurdî û bi kurtî, diramatîzekirina 
bûyerên biçûk û ne giring, 


Romantîzakirina rastiyên tal, debil 
standardbûn, yan banek û duhewa 
bûn, siyaset bi hevre kirin û 
bikaranîna stayla du pêwaneyî ji bilî 
alozkirina pêwendiyan, û şikest û 
nakamî, tu encamek wê tunabe. 

Ez xatircem im ku partiya me wek 
demên borî, kerbvebûna ji yektir û ji 
yek veqetiyan, mifahwergirtin ji 
siyaseta ji hev veqetiyan wek sîlaheke 
îstitarkiriye sitratîjîkî a lêdan û 
têkdan û tirşkirina zewq û hezkirina 
cemawerê Kurdistanê bi hêla sor 
dizane. Em des bi doa ne ku partiya 
me mêtodek weha danê û sitaylekê 
biafirîne ku şûr û şemşîra duserî a 
birr birrkirinê hêzek weha têde 
nemînê, hekî ne birînên kevn wê 
dîsan bikelin. 

Em çavnihêr in karek weha bihê 
kirin ku ew çeka jengawî li tarîtiya 
dîrokê de, toza heta hetayî li ser ronê. 
Bona vê ku zortir bikarin bo 
destvanîna aştiya rastîn û yekrêzî û 
hevdengî û hemahengî û sergirtina 
xewn û hêviyên belengazên 
Kurdistanê, pêngavên rohn û şefaf 
bên hilgirtin. Me hemiya baweriyek 
kûr bi vê yekê heye ku tarîtî û mij û 


dûman herçend berfireh, û çirr be, 
nikare ronahiya meşxela hêviya 
azadîxwazên Kurdistanê bixendiqîne. 

Şerwanên cesûr ên evro li qada 
berxwedaniya dijwar de, mîratgirê 
wan pehlewanan in ku qada şerê di 
navbera heq û neheq û tarîtî û 
ronahiyê de, wek vê ku qumek avê 
bixon, li ber çavê me hemiyan 
dilxwazane û xobexşane, şerbeta 
nemanê vexwarin û min jî serê xwe li 
ber xaka li ber piyên wan danî. Heta 
dayîkên cergsoz ên Kurdistanê li ser 
rewane kirina deste deste ya gulên 
hêviyên xwe bo qada germ ya şer li 
Kurdistanê weha pêdagir bin, alaya 
xebata Kurdatî û mêratiyê wê her 
bilind bimîne. 

Silav ji aştiya rastîn û bê girê, 
serkeve kongireya pazdê a PDKÎ. 
Serkeve xebata sext û xûnîn ya gelên 
Sûriyê û tewaya gelên wê cîhanê, 
hiloşe komara îslamiya îranê, na bo 
dujminatî û veqetiyanê. 

Mamosta Hesen Şêweselî 
08.09.2012 

Daxuyaniya bidawîhatina kongireya 15'ê 

ya PDKÎ 



Hemwelatiyên hêja! 

Xelkê azadîxwaz ê Kurdistanê! 

Kongireya 15'ê a PDKÎ roja şemiyê 
8' Rezbera 1391'an a Rojî bi 
beşdariya endamên kongirê û 
hijmarek mêhvanan dest bi karên 
xwe kir. Kongireya 15'ê a PDKÎ li 
pêvajoya asayî a kongirê û 
organîzasyona demokratîk a PDKÎ, 
li dema xwe û li gorî pêrewa 
navxwe a PDKÎ birêve çû. 

Li rêûresma vekirina kongirê de 
peyama vekirina kongirê ji aliyê 
rêzdar Riza Xeyatî ve hate 
pêşkêşkirin. Piştî pêşkêşkirina 
rapora komîteya amadekar a 
kongireya 15'ê, birêz Mistefa Hicrî 
rapora komîteya nawendî pêşkêş 
kir û têde pêşniyar hatibû kirin ku 
kongireya 15'ê li jêr navê kongireya 
Dr. Şerefkendî û li jêr diruşma 
hewildan bo yekrêzî li pêxema 
serkevtinê de nirêve here, ku ji aliyê 
endamên kongirê ve hate 
pesendkirin. 

Li rojên birêveçûna kongirê de 
destpê rapora komîteya nawendî bo 
kongireya pazdê kete ber bas û 
endamên kongirê bi awayek berşav 
û çalak hemû aliyên raporê lêk dan, 
û di behs û gotûbêjek vekirî û azad 
de, kongirê sê rojên berdewam li 
ser vê raporê kar kir û li dawiyê de 
ji aliyê kongirê ve hate pesend kirn. 

Rapora komîteya nawendî tevî 
giringîdan bi siyasetên cîhanî, û 
binemayên guhertinên siyasî û 
aborî, û pêwendiyên li cîhanê de 
bas ji bandora wan guherînên 
cîhanî li ser Rojhilata Navîn kir, û 
têde tevî berhevdanek hûr û hemî 
aliyane ên bakûra Afrîqa û rojhilata 
navîn, bi geşbînî ve çav li bizavên 
rûxana dîktatoran û beşdariya xelkê 


li dîharîkirina çarenûsa xwe de kiribû. 

Li beşek din ji raporê tevî 
nirxandina hemû aliyane a rewşa 
siyasî, aborî, civakî û çandî a îranê 
rejîma îranê wek rejîmeke ber bi 
lawazî û bi tenê mayî hatibû nasîn û 
têde tevî rexnegirtina ji opozisyona 
rejîma îranê ku nekariye yekrêz û 
yekgirtî be, pê li ser pêngavên bi 
kiryar ên zêdetir li vê derheqê de 
dagirtibû. 

Piştî behsa li ser raporê bas ji rewşa 
Kurd û Kurdistanê û guhertinên di vê 
derheqê de hatibû kirin, û hêvîdariya 
bi ber bi pêşve çûna rewşa pirsa Kurd 
hatibû nîşan dan. 

Piştî behsa li ser rapora komîteya 
nawendî ku bi awayek demokratîk û 
îroyîn rexne li karûbarê hizbê û 
rêberiyê girtibû, pêşniyar ji bo 
çareseriya arîşeyan xistibû ber bas. 

Piştî vê karê kongirê baskirina li ser 
bername û pêrewa navxwe a PDKÎ bû, 
ku lê vê beşa kar de endamên kongirê 
bi awayek çalak li bas û diyaloga 
çaksazîxwazane de beşdar bûn û piştî 
çend roj karê berdewam bername û 
peyrewa PDKÎ jî hate pesendkirin. 


Li beşek din a pêvajoya karê kongirê 
de, komîsyonên peyam, sikala û 
biryaran, raporên xwe dan û biryar û 
rasipardeyên pêwîst ji aliyê kongirê 
ve hatin pesendkirin. 

Hêjayî basê ye ku li naweroka karê 
kongirê de hijmarek berçav ji 
peyamênkesayetî û rêkxiraw û 
layenên bîhanî û Îranî û Kurdistanî, ko 
bo kongirê hatibûn şandin, pêşkêş bi 
kongirê hatin kirin. 

Xalek din a giring a kongireya 15'ê a 
PDKÎ beşdariya hijmerek mêhvanên 
dervey PDKÎ bûn ku ji kesayetiyên 
pispor û şareza yên zanistî pêk 
hatibûn û li pêvajoya karê kongireya 
Şerefkendî de bi pêşniyar û têdîtinên 
xwe karîn alîkarê pêşveçûna baştir a 
karê kongirê û pirr nawerokbûna 
basên kongirê bin. 

Beşa dawiya karê kongirê pêk hatibû 
ji hilbijartina rêberiyek nû ku li 
rewtek demokratîk û azad de, 
hijmarek endamênkongirê ku xwe ji 
bo endametiya rêberiya PDKÎ berbijar 
kiribûn û li encam de heşt kes li 
derveyî welat û 25 kes li Kurdistanê 


wek endamên rêberiya PDKÎ hatin 
hilbijartin û erkê birêvebirina siyaset 
û rasipardeyên kongireya pazdê a 
PDKÎ girtne stûyê xwe. Li roja dawiya 
karê kongirê de komîteya nawendî 
hilbijartiya kongireya 15 li yekem 
pilînoma xwe de hevalê rêzdar 
Mistefa Hicrî wek sekreterê giştî ê 
PDKÎ hilbijart û bi kongirê da 
nasandin. 

Hemwelatiyên hêja! 

Kongireya PDKÎ li rewşek geşbîn bi 
bûyeran û guhertnna birîve çû, û tevî 
nirxandina hemû aliyane a rewşa evro 
dilxweş bi piştevaniya xelkê 
Kurdistanê ji partiya hezkirî a xwe, 
wate PDKÎ li ser erk û wefadariya 
PDKÎ bi rêbaza demokratîk û netewî û 
xebatkarane pêdagirî kiriye û peyama 
yekrêzî arasteyê rêkxiraw û aliyên 
siyasî ên Kurdistan û îranê kiriye û 
komîteya nawendî a PDKÎ hilbijartiyê 
kongireyek weha tevî pêdagiriya li ser 
pirensîpên netewî û demokratîk ên 
xwe bi erkê li ser milê xwe dizane ku 
li pêxema gihîtina bi armancên 
neteweya Kurd û neteweyên îranê, 
hem xebata çirrtir û hem jî pêngavên 
bi kiryartir bona yekrêzî û 
jewpêwendiyên demokratîk hilgire û 
peyama wefadariyê ji bo tev 
azadîxwazên Kurd û malbatên 
şehîdan û girtiyên siyasî ên Kurd û tev 
girtiyên siyasî ên îranê û herweha 
peyama pîrozbahiyê ji bo endam û 
alîgirên PDKÎ li her cihek vê cîhanê 
dişîne. 

Yekrêz û qahîmtir be refa 
xebatkarên Kurd 
Serkevtin ji azadîxwazên îranê re 
Neman bo komara îslamiya îranê 
Komîteya Nawendî a PDKÎ 
17.07.1391 
08.10.2012 


Biryarnameya kongireya 
15'ê a PDKÎ 


Peyama birêz Riza Xeyatî di dema vekirina 
kongireya 15'ê a PDKÎ de 



Kongireya 15'ê a PDKÎ Kongireya 
Şerefkendî, tevî pesendkirina hejmarek 
biryar û hinek rasipardeyan, bo 
rêberiya hilbijartî a vê Kongirê bi 
armanca pêngavhilgirtina ji bo 
cîbicîkirina wan, siyaseta rêberiya 
hilbijartiya kongireya çardê a PDKÎ, 
derheq diyaloga tevî wan hevalên ku 
şeş sal berî niha ji refên PDKÎ cuda bûn, 
û herweha wajokirina rêkevtinnameya 
bi Komeleya Zehmetkêşên Kurdistana 
îranê re, pesend kir, û dirêjîdana bi vê 


pêvajoyê xiste 
stûyê rêberiya nû 
a PDKÎ. 

Herweha 
hewildan bo 
nêzîkî û alîkariya 
bi partî û aliyên 
siyasî ên Kurd li 
Kurdistana îranê 
û domandina 
gotûbêjan bi partî 
û aliyên siyasî û 
kesayetiyên 
azadîxwaz û 
demokrat ên 
opozisyona Îranî 
re, wek erkê 
rêberiya taze 
hilbijartî a 
Kongireya pazdê 
hate destnîşan 
kirin. 



Beşdarên birêz! 


Ez Riza Xeyatî kadrê kevnar ê PDKÎ 
kêfxweş im ku piştî 32 sal xizmeta bi 
tevgera neteweya Kurd û PDKÎ, şanaziya 
vekirina kongireya 15'ê a PDKÎ bi min hate 
dan, bitaybet wek azadîxwazekî Turk ê 
Azerî, xelata zehmetên salên borî li refên 


PDKÎ, wek wefadarî û rewabîniya bo vî karê hêja 
werdigrim. 

Bawer bikin ku ew demên xweş ne tenê ez ji bîr 
nakim, belkû min han didin ku demên mayî ji 
jiyana xwe jî her di vê riyê de derbas bikim û heya 
min hêz û şiyan hebe xebata xwe bidomînim. 

Ez tevgera netewî a Kurd wek tevgerekî 
heqxwazane dizanim ku taybetmendiyên PDKÎ ez 
û ên wek min ber bi aliyê xwe ve kêşane. Ez ji 
rêberên PDKÎ gellek hîn bûme û min yad û bîra 
Qazî, Qasimlo, û Şerefkendî li dilê xwe de zindî 
hêla ye. Ez bi hevçeperiya bi we tewayan re 
şanaziyê dikim. 

Ez hêvîdarim ku kongire bi deskevtên zêdetir ve 
pêngavan havêje, û li hevpêngaviya bi neteweyên 
din, bi taybetî Turkên Azerî re serkevtî be. 

Tevî pîrezbahiya ji we hemiyan û neteweya Kurd 
serkevtina zêdetir ji kongireya we re hêvî dikim, û 
ji vê lutfa ku we derheq bi min kir, gellek 
siapasdar im. 


Tevî sipasiya dubare 
Pêşmergê kevnar ê PDKÎ Muhendis Riza 
Xeyatî 

îran di Sûriyê de çi dike 

W ji Îngilîzî: 
Muitesem Nûranî 


“Bûna Sipaha Quds li Sûriyê 
belgeya haşahilnegir ya 
piştevaniya îranê ji rejîma 
Beşar Esed e". 

Heta wan dawiyane jî 
destêwerdana leşkerî ya rejîma 
îranê li Sûriyê de li jêr perdeya 
şik û gumanê de hatibû 
veşartin. Gellek kes jêre pirsyar 
bû ku gelo tu bêjî rejîma îranê li 
nav karûbarê Sûriyê de 
destêwerdana leşkerî bike? 

Dema ku havîna borî 
televîzyona Elerebiye dîmenê 
wan 48 îraniyên ku li nêzîk 
bajarê Dîmeşqê ji aliyê arteş 
Azad ya Sûriyê ve bi dîl hatibûn 
girtin nîşan dan, berdevkê 
erteşa Azad ragerhand ku ew 
kesane bi giştî endamên sipaha 
Pasdaran a rejîma îranê ne. 

Ew kesane hinek xerîte û 
belgeyên sipaha Pasdaran ji 
destê wan hatine girtin û heta 
ew yeka jî got ku ev kesane 
zêdetir ji 150 kesî bûn bo 
komkirina zanyariyan hatine û 
hewkariya rejîma Esed dikin. 

Lê karbidestên rejîma îranê 
haşa ji vê yekê kirin û dibêjin 
ku ew kesane ziyaretkerên 
Îranî ne û ji bo ziyaretê hatine, 
û palpiştiya rejîma îranê bo 
Sûriyê tenê li çarçoveya malî û 
exlaqî de ye. 

Bi her hal li wan çend mehên 
borî de guhertinên berçav li 
rabûn û rûniştina karbidestên 
îranê de berçav dikeve û 
amadebûna hêzên îranê li 
Sûriyê de nîşan dide. Roja 16'ê 
îlona 2012 Mihemed Ceiferî 
fermanderê Sipaha Pasdaran 
ragehand ku Sipaha Quds ku 
baskê Sipaha Pasdaran e, bona 
çalakiyên leşkerî li derveyî 
sînorên îranê niha li Sûriyê de 


ye. Herweha ragehand ku ew yek nayê 
vê wateyê ku li Sûriyê de 
destêwerdana leşkerî bike, ew hêza 
tenê bi armanca rawêjkarî û yarmetiya 
wî welatî li wir e. 

Her çend roja paştir Ramîn 
Mêhmanperest berdevkê wezareta 
karê derve a îranê got ku axavtinên 
Ceiferî bi tu awayekî bi wateya 
amadeyiya leşkerî ya îranê bona 
destêwerdana nav karûbarê herêm û 
Sûriyê de nine,li nav axavtina 
karbidestên rejîma îranê cudahiyek 
berçav heye. wan siyaseta lêdana li 
nal û bizmar herduyan girtine pêş, û bi 
qewlê xwe zîrekatiyê dikin, lê nizanin 
kê wê her tişt zû eşkere be. 

Her piştî vê yekê Îsmaîl Qaanî cihgirê 
fermanderê Sipaha Quds li gotûbêja bi 
nûçegihaniya îsna re ku beşek ji vê 
gotûbêjê guherî ye dibêje, heya wê 
demê emli Sûriyê de nebûn, kuştara 
xelkê ji aliyê opozisyonê ve gellek zor 
bû, lê bi amadebûna rejîma îranê bi 
awayê fîzîkî û ne fîzîkî, me pêşiya wan 
kuştaran girtiye. 

Li gor nûçegihaniya Royterz ku roja 
20'ê îlonê nivîsand, kopiya rapora 
nihênî ya yek ji rêkxirawên îtilaatî ên 
rojawayî ketiye dest wan, bas ji 
hewkariya leşkerî û teslîhatiya rejîma 
îranê bo Sûriyê dike. Royterz li gorî vê 
rapora nihênî dinivîse ku îran ji riya 
îraqê ve û biriya balafirên medenî, 
rojane dehan ton çek û teqemeniyên 
leşkerî û gellek endamên Sipaha 
Pasdarn dişînme Sûriyê. 

Li gorî nûşeyan îran bona hinardeya 
çek û teqemeniyên leşkerî ji îranê ve 
bo Sûriyê bi armanca teyarkirina 
hêzên Esed, bo piştevaniya ji hêzên 
wan bo tepeseriya zêdetir ya 
neraziyan mifahê werdigre. 

Ji aliyekî din ve renge wezareta karê 
derve a îranê ew hereketa Sipaha 
Pasdaran gellek pê xweş nebe, ku îran 
li Sûriyê de destêwerdana leşkerî dike 
û ji vê yekê nerazî ye ku nebe ew 
kiryara Sipaha Quds encamek nebaş, li 
pey xwe re bo îranê hebe, lê Sipaha 
Pasdaran bo xwe biryara xwe di vê 



derheqê de dide, û li çarçoveya siyaseta 
Wezareta Derve de naçe pêş. 

Ew tewaw siyasetek cuda ye, ku ji 
aliyekê Sipah destêwerdana leşkerî li nav 
Sûriyê de dike, û ji aliyek din ve wezareta 
deerve a îranê bi awayek sîstimatîk 
dixwaze navbeynkariyê di navbera 
hikumet û opozisyona Sûriyê de bike. 

Li gorî nûçeya Wall Street Jornal di wan 
çend rojan de sertîp Husên Hemedaniyan 
ku jineralekî kevnar e, şandiye ji bo 
çavdêriya karê Sipaha Quds li Sûriyê de. 
Lewra ew hilbijartine. 

jiber ku kesekî xwedî ezmûn e, hem li 
şerê ran û îraqê de û hem jî li serkûta 
tevgera Kurd li rojihilatê Kurdistanê de 
ku li dehka 60 û 70'î di holê de bû, ji 
aliyekî din ve Hemedaniyan berberkaniya 
vê şoreşa mexmelî kir ku piştî 
hilbijartinên sala 1388 li Tehran û bajarên 
din de serî hilda. 

Herçend Hemedaniyan ezmûna 
tepeserkirinê heye lê rewşa Sûriyê gellek 
ji vê xiraptir e ku bi kuştarê were kuntrol 
kirin. Jiber ku li gel vê ku îran tewaya 
hêza xwe bi kar tîne, bona vê rejîma Beşar 
Esed nehiloşe, û bereya berxwedaniyê 
bihêz bike, opozisyona Sûriyê jî rojbiroj 
bihêz dibe, ew jî li riya Turkiye û 
Erebistana Seudî û Qeter û welatên din ên 
kendavê ve çek û teqemeniyên modern ên 
şer bi dest dixin, bi vî halî ne tenê îran ne 
tenê alîkariya arambûna rewşa Sûriyê 
nade belkû rojbiroj rewşa navxwe a 
Sûriyê xiraptir dibe. 


Tevî wan hemiyan jî îran bi vê 
sanahiyê nasekine, ji ber ku îran li ser 
vê bawerê ye ku sînorên wê gelek ji vê 
yekê berfirehtir e ku bi çav tê dîtin, ew 
her li destpêka şoreşê pêve dibêjin ku 
divêt sînorên coxrafiyayî nemînin û 
sînorên îdeolojîkî bêne avakirin û 
şoreşa Îslamî bo derve dişnin. 

Bi taybet ku Sûriye beşek ji hilala Şîe 
ye, û ew hîlala Şîe ku piştî nema Sedam 
pêk hat û Şîeyên îraq, Lubnan û Sûriyê 
bi xwe ve digre, divêt were parastin. 

Jiber ku Sûriye ji îranê re gellek 
girîng e, hem pira li navbera 
Hizbullaha Lubnan û girapên binajo ên 
din, û hem pira navbera îran û cîhana 
Ereb e, û hem jî cînarê Îsraîlê ye, tevî 
vê yekê jî îran ji vê nîgeran e ku ew 
rewta ku bi Buhara Erebî naskirî ye, û 
li Tunis, Lîbî, Mîsr û Yemenê de serî 
hilda û piştre gihîşte Sûriye, piştre 
goviya îranê bê. 

Ji aliyek din ve jî bi nemana Sûriyê 
pereke îranê dişkê û bi herifîna vê 
pirê, bereya Moqawimet têk dişkê, û li 
her warekî de zirar ji îranê re heye. 
îran gellek ji vê pêvajoya Sûriyê 
nîgeran e. 


Çavkanî: 

www.forignpolicy.com 

www.wsj.com 


Peyama Xatû Nesrîn Qasimlo bo kongireya 15'ê a PDKÎ 

Xortên Neteweya Kurd! 

Hevalên PDKÎ! 

Hevalên rêzdar! 

Kongireya we ya pazdê hat û ew yek jî 



selmînerê vê rastiyê ye ku PDKÎ li ser 
xebata xwe berdewam e, û eva jî bûye 
sedema dilxweşiya neteweya Kurd û 
herweha dilxweşiya min. 

Neteweya Kurd ku pitir ji 33 sal e li jêr 
deshilata bêrehmane a Axûndsan de êş 
û azarê dikişîne, hêvî bi we heye, ji ber 
ku ji bilî we xortên xebatkar tu kesek 
din çinine. 

PDKÎ bi dirêjahiya dîroka pirr ji şanazî 
a xwe evraz û nişîvên zaf birrîne, lê li 
hemû demekê de gellek pêdagirane 
berbirûyê astengan bûye û her dem 
amade bûye û xebata xwe ber bi pêşve 
biriye. 

Sirûda neteweyî a Kurd dibêje:" kes 
nebêje kurd mirî ye Kurd zindî ye". Her 
kurdekî welatperwer bi serbilindî û 


çavê pirr ji rondik ve vê yekê dibêje. 

Vê yekê dizane ku hemwelatiyên 
wê bi xwîna xwe dara hebûna 
neteweya xwe avdanî kirine, û 
neteweya wê çiqas azar kêşaye. 

Her kurdekî welatperwer şanaziyê 
bi rabihuriya netweya xwe dike, û li 
hemen dem de xebatê bi tenê riya 
azadiyê dizane. 

Vê yekê dizane ku armanc ji xebatê 
rizgariya nîştiman e, û li vê nîştimana 
rizgarkirî de berçavgirtina mafê 
mirov yek ji bingehên sereke ê 
demokrasiyê ye, û dema vê hatiye ku 
nexwendewarî û kêmxwendewarî bê 
binbirr kirin, ji bona vê ku ew 
diradeyên kirêt çi did ema xebat û çi 
di dema aştiyê de dibe astenga li ser 


riya serkevtinê. 

Hûn xortên xebatkare Kurd hêvî û 
awata nifşên pêşiya xwe û xelkê 
belengaze xwe ne. Hûn mîratgerên 
rêberên jêhatî û xebatkar ên 
fîdakar in. 

Ev mîratê giranbuha hem cihê 
şanaziyê ye û hem jî sedema pirr 
nawerokbûn û kûrbûna xebata 
rizgarîxwaziya we ye. 

Kongireya we pirr nawerok be 

Serkevtî bin 

Nesrîn Qasimlo 
06.07.2012 











Siyasi 



Hejmar 192, 9'ê Çiriya Pêşîn a 2012 


Şerê deshilatê û rewşa Refsencanî 



N: Teqî Rûzbêh 
W: Rûken 

D estpêka qonaxeke pirr ji 
evraz û nişîv, ku bi 
awayek berbiçav bi 
destbiserkirina zarokên 

Refsencanî dest pêkir. 

Jêhelçûna stêrka bextê 
Ehmedînijad, pêvajoya kontrol û 
kêmbûna hêz û deshilata dezgeha 
birêveberiyê, bûye sedema 
pêkhatina rewşekê ku bandên 
rikeber li pêkhateya deshilatê de 
hewil didin ku her yek ji wan beşek 
zêde bi dest bixe, û her ji niha pêve 
wajoya xwe li ser pêvajoya qonaxa 
hestyar heta hilbijartina li pêşiya me 
ya serkomariyê bide. 

Li vê rikeberiya çirrkirî de piyê 
Xamineyî, Refsencanî, Eniya yekgirtî 
ya Paydarî û bitaybetî usulgerayên 


sunnetî li holê de ye, ku her 
yek ji wan hewlekî bêqas dane 
bona vê ku hevçax her sê 
dezgehên birêveberî, dadwerî 
û yasadanînê bi destve bigrin. 

Hewildan û kiryarên curbicur 
bona amadekirina qada 
hilbijartina serkomariya îranê 
bo du lîstikvanên berbiçav û 
pêkanîna rewşa hewce bo 
pêşîgirtina ji her cure hatinek 
pêşbînînekirî wek mêhvanek 
nexwandî, her ji niha ve dest 
pêkiriye. Ew du aliyên mezin û 
berbiçav jî di rastî de Eniya 
Paydarî û usulgerayên sunnetî 
ne, ku niha jî dezgeha dadwerî 
û parlemento di destê wan de 
ye. 

Pêdagiriya li ser rolê Mêhdî 
Haşimî li raperîna sala 
1388'an de û destbiserkirina 


wî hilgirê wî peyamî bo Refsencanî 
ye ku xwe ji her cure destêwerdana 
li nav şerekê de ku li ser qorixkirina 
dezgeha birêveberiyê û parvekirina 
deshilatê ye dûr ragirin, û qadê ji bo 
rikeberên sereke vala kin. Li pirsa 
rikeberiya bi Refsencanî re her 
hemû wate rêberî (û Eniya 
Paydarî) û aliyê binajoxwazên 
sunnetî hevhizr in. Lê her yek ji wan 
li gor dîtingeha xwe ya taybetî û li 
ser rikeberiya bi hevre hewil didin, 
mifahê jê wergirin. 

Helbet Refsencanî bi kiryar hêz û 
giraniya gefxwarinê tuneye, lê bi 
baldan bi valahiya heyî ya 
çavkanîgirtî ji têkşikana siyasetên 
hakim û bihêzbûna kirîzan, û zextên 
navnetewî ku îmkana tevlîhevbûna 
hewkêşeyên niha û tehlûkeya ji 
kontrolê derketina wî, nîgeraniya ji 
rolê bihêze wî zêde dibe. 

Nabe em ji bîra xwe bibin ku ew li 
gorî 

Tecrobeya sala 1388'ê bi baldan bi 
keleke bûba kirîzên curbicur li ser 
yek, ku pêsîra wan girtiye û bi 
taybetî faktora zext û givaşê û pîlana 
hêzên mezin ji bo bandordanîna li 
ser bûyerên navxweyî ên îranê, ew 
wek kesê margestî ji kindirê reş û 
sipî ditirsin. Li wê kirîzê de ji aliyekê 
Xamineyî heye ku riftarek taybet û 
dualî bi Refsencanî re heye: ji 
aliyekê ve hewcehî pê heye, û niha 
zêdetir ji her demê bi sedema vê ku 
ew wek yek ji bingehdanerên rejîma 
wan û kesê cihê bawera Xomêynî 
xwediyê nifûzek berçav li nav hinek 


beşên ruhaniyên xeyrî dewletî û yan jî 
kêmtir dewletî û wek kesek xwedî 
ezmûn heye, her niha jî li nav hinek ji 
beşên borokrasî û karsazên dezgeha 
berfireh ya îdariya rejîmê xwedî nifûz e. 

Herweha ew kesek e ku di nav hinek ji 
welatên Erebî ên derdorê de xwedî hitbar 
e, û li çareserkirina kêşeyên baskên 
curbicur di nav deshilatê de jî ezmûnek 
baş heye. Ji aliyek din ve Xamineyî 
xwazyarê hebûna Refsencaniyeke bêhêz 
û bê rêkxistin e ku nexwaze û nikare jî li 
ser riya hêz û deshilata wî ya reha 
astengiyan saz bike. 

Her eva ku me dît Xamineyî ji aliyekê ve 
ew ji serokatiya Meclîsa Xibrigan xist û ji 
aliyek din ve ew li posta serokatiya Korra 
Dîharîkirina Qazanc û Berjewendiya 
Nizamê de ragirt, Her bi vê sedemê ye ku 
heke em dibînin ku Xamineyî nahêle kes 
bi awayek rasterast êrîşî ser Refsencanî 
bike, lê ji aliyek din ve pêşiya şandina 
zarokên wî bo girtîgehê nagre. 

Heke em bîr ji vê yekê bikin ku şikesta 
bernamên Ehmedînijad li warên aborî û 
siyaseta derekî de, tê wateya şikesta 
siyasetên Xamineyî û lawazbûna 
otorîteya wî jî, jiber ku ew piştevanê 
sereke yê siyasetên dewletê ye, û li wir 
de ye sedema bingehîn ya dijayetiya bi 
Refsenacanî re eşkere dibe. Lê her çi be 
Xamineyî hewcehî bi Refsencaniyeke 
kontrolkirî û li jêr çavdêriya xwe de heye, 
bi taybetî ji bo rikeberiya bi kirîzan re. Li 
vê derbarê de usulxwazên sunnetî jî razî 
bi Refsencaniyeke weha ne ku tenê 
roleke çareserker hebe. 


Bîranîna şehîd Ebdulla Şerîfî 


_0 

R 


oja 16'ê Rezbera evsal hejde 
sal bi ser şehîdbûna hevalê 
tekoşer û fîdakar, şehîdê 
erkirde Şehîd Ebdula Şerîfî 


re derbas bû. Di vê rojê û li sala 
1373'an, di demekê de ku desteyek ji 
kadr û pêşmergeyên komîte şaristana 
Mehabadê a PDKÎ ji bo karê rêkxistinî 
û siyasî li halê geştek siyasî de bûn li 
navbera gundên Kuran û Kawlana 
serê li Derawa Şekrawê ketin kemîna 
dujmin û her li yekem destrêja 
kirêgirtî û caşên rejîmê de mixabin 
hevalê xevatkar Ebdulla Şerîfî endamê 
Komîteya Nawendî û berpirsê komîte 
Şaristana Mehabadê şehîd bû. 


Şehîd Ebdulla yek ji wan serkirdeyên 
şoreşvan û jêhatî bû ku baweriyek kûr 
bi xebata rizgarîxwazane a neteweya 
Kurd hebû. Gellek caran digot hêviya 
min ew e ku Kurdistan rizgar be û 
azadiya gekê Kurd li rojhilata 
Kurdistanê bi çavê xwe bibînim, her 
wek li beşek ji jiyannameya xwe de di 
vê derheqê dibêje: " herçend ku jiyan 
xweş e, lê dema ku hewce be em ji 
jiyana xweş ya gel re amade ne ku 
bimrin. Gellek min hêvî dikir ku rojekê 
ez li nîştimana xwe û nav gelê xwe de 


v A 


Muitesem Nûranî 


bi azadî û serbestî bijiyabam û 
min rizgariya gelê xwe bi çavê 
xwe bidîta”. 

Şehîdê serkirde herçend ki bi 
temen ciwan bû, lê kadrek 
xwedî ezmîn li qada xebatê de 
bû, wî dizanî ku dîrokê çi erkek 
giran xistiye ser mila, lewra bi 
berdewamî mijûlî xwendin û 
jêhelbirina zanyariyên siyasî 
ên xwe bû. Li gel vê ku kadrek 
jêhatî ê rêkxistinî bû 
hewkariya beşa ragehandina 
hizbê jî dikir û gellek gotarên 
siyasî û edebî ên pir nawerok û 
rojnama Kurdistan û Radyo 
dengê Kurdistana îranê 


dinivîsî. 

Bi şehîdbûna wî PDKÎ yek ji kadrên herî 
jîhatî li asta rêberî û siwarşakekî qada xebat 
û tekoşîna rojên dijwar ên xebatê ji dest da. Û 
kadr û pêşmergeyên PDKÎ yar û yawerek 
dilsoj û mandînenas ji dest dan. 

Di rastî de ew yarê hejaran û hêviya 
hejarên gund û bajarên Kurdistanê bû, û 
xwezaya bilind û taybetmendiyên wî dilsojî û 
cesûriya şexsî û exlaqî, û serahet û pakiya wî 
nîşan dida. 

Wî qet ji riya rast la neda, û dijî boçûnên 
çewt û ne rast bû, ku dixeast partiya wî ji rê 
derxe yan xisarê bi piristîja partiya wî 
bigehîne. Her wek ew li jiyannameya xwe de 
dibêje: " her kes ku ji min hez dike, daxwza 
min ew e ku ji PDKÎ hez bike, û riya demokrat 
bigre pêş”. 

Wî serbarê vê ku bawerî bi rizgariya netewî 
hebû û li pêxema armancên xwe de canê xwe 
gorî kir, li dema xizmeta bi tevgera Kurd jî 
kadrek cihê bawera hevalên xwe bû. Bi xwe û 
bi exlaqên bilind ên xwe, cihê xwe li nav dilê 
wan de kiribû, jiber ku gellek birayane û 
dilsojane li gel kadr û pêşmergeyan riftar 
dikir. 


û wek hevalû xemxwarê xwe lê 
dinêrî. Tevî vê yekê jî 
taybetmendiyên bilind wî ew qas zaf 
in ku nayên hijmartin. 

Em serê rêz û hurmetê jêre 
ditevînin û her dem ew di dilê me de 
dijî, û armanc û boçûnên wî û tev 
şehîdên me, meşxel û çiraya riya 
tekoşîna me ne. 



Gelek kesan her tiştê xwe li cem wî bas dikir Şehîd Ebdulla Şerîfî 

Komara Îslamî di navbera 

êrîş û gefan de 

evdem digel 
belavbûnan 
nûçeya egera 
êrîşa leşkirî ya 


Îsraîlê bo ser îran û 
binkeyên etomî ên vî 
welatî, û hevdem digel 
birêveçûna mezintrîn 
manora deryayî a bi 
fermandeyiya Amerîkayê 
û bi beşdariya pitir ji sî 
welatên cîhanê di nava 
avên Kendavê de û 
herweha piştî gotinên 
balyozê Amerîkayê li ser 
Îsraîlê li dor egera êrîşa 
leşkeriya Îsraîlê bo ser 
îranê û ji aliyek din ve, 
hereketên siyasî û leşkerî 
ên Amerîka û Îsraîlê li 
nav welatên cîran ên 
îranê û komek belgeyên 
din, bûne sedema vê 
yekê ku berpirsiyarên 
payebilind ên siyasî û 
leşkirî ên îranê, di 
ragehandinên giştî de, 
dijkiryarên tund ji xwe 
nîşan bidin. 

Mihemed Elî Ceferî, 
Fermandeyê Supaya 
Pasdarên Komara Îslamî 
di gotinek xwe de 
ragehand ku dibe em 
hemû bo şer digel Îsraîlê 
amade bin û herweha em 
dizanîn ku dujminatiya 


digel Îsraîlê bi tenê li riya 
şerê leşkerî bi dawî tê. 

Nîgeraniya Îsraîl, Amerîka 
û bi giştî welatê rojavayî li 
dor pirograma navikî ya 
îranê di vê yekê de ye ku 
hekî bêt û Komara Îslamî 
çeka etomî berhem bîne, bê 
guman dibe sedema pitir 
yaxîbûna wê li hember 
civaka cîhanî û navendên 
navnetewî û herweha eva jî 
dibe sedema serhildana 
pêşbirkêya berhemanîna 
çeka navikî li navbera 
welatên herêmê de. 

Hinek ji şarezayên 
karûbarên siyasî û leşkerî li 
ser vê baweriyê ne ku heya 
destpêkirina helbijartinên 
serkomariya Amerikayê, 
îran dikare bi dana bersivek 
erênî bi Obamayê li dor 
pirograma etomî ya xwe, 
şansê xwe yê dawî taqî bike 
û di vî haletî de jî Obama 
dikare piştî helbijartinan 
eger cardin bo vê postê hat 
helbijartin, hemû hewla xwe 
bide bo pêşgirtin ji egera 
êrîşa leşkirî ya Îsraîlê. 

1 


Lê weke xûya dike haya 
niha rejîma Komara Îslamî 
tenê gotubêj ne bo 
çareseriyê, belkû bi merema 
kirrîna dem bi kar tîne, û 
herweha pêka vê yekê ku 
Netanyaho piştî vê yekê ku 
Obama amade nebû hêla sor 
bo pirograma navikî ya îranê 
bikişîne, bi xwe li korra Giştî 
ya NY de, ev hêla sor bo 
pirograma etomî ya îranê 
diyarî kir, pir zehmete ku 
rejîma Tehranê bersivek 
erênî û cihê hêviyê bide 
civaka cîhanî. 

Lewma hekî gefên îranê, 
şerê leşkirî lê bikeve, 
bêguman berpirsyarê sereke 
yê vî şerî ku encama wê her 
tiştek be, rejîma Komara 
Îslamî ya îranê ye ku bi 
siyasetên xwe ên 
tevdanîkarane û 
destêwerdana di nav 
karûbarên welatên heremê û 
guhnedan bi civaka cîhanî li 
dor pirsa etomî ya xwe, rê ji 
şerek weha re xweş kiriye. 



Dayîka pêşmergeyek PDK Iranê li 

Urmiyê Koça dawiyê kir 



jiyana xwe de şanazî bi vê yekê 
dikir ku kurek wê pêşmergeyê 
PDKÎ ye û ji gel û neteweya xwe 
re dixebite. 


Roja 7'ê Çiriya Pêşîn a Sala 2012’an, xanima 
"Nêrgiz Qasidî Fer” Dayîka "Weysî Mendan”, 
Pêşmergeyê PDKÎ di temenê 64 saliyê de li 
gundê Rajana Urmiyê de koça dawiyê kir. 

Xanima Nêrgiz, jinek nîştimanperwer bû û tim di 



Ehmedînijad vê carê nexwast 

bîr û raya giştî tûj bike! 




* 



Şehab Xalidî 


M 


ehmûd 


salên berê kêşeyan ji xwe û 
nîzama xwe re saz neke, belku 
bi baskirina ji exlaq û 
cihgirkirina dadperwerî ku li 
rastî de ew yek tevî kiryarên 
wan nakokî heye, peyama xwe 
tijî bike. 

Di rastî de mifahwergirtina ji 
tirîbona Civata Giştî a NY ku 
divêt bo baskirina li ser pirsên 
giring ên cîhanî û navnetewî û 
herweha berevanî ji 
berjewendiya neteweyî ya 


Ehmedînijad roja neteweyên welatê wan be, 
pêncê Rezberê bo bikaranîna bo baskirina li ser 
heştimîn car û pirsên ayînî û baskirina ji 

hatina hezretê Mêhdî her ew 
hinde giring û cihê qebûlê ye 
ku hemwelatiyeke Amerîkayî 
li cem rêberê nizamê wate Elî 
Xamineyî bas ji azadî û 
demokrasiyê bike. 


Termê Nêrgiz Xanimê êvariya 
heman rojê li nava pêşwaziya 
gel, di goristana gundê Rajanê de 
bi axê hat sipartin. 

PDKÎ şîn û serxweşiya xwe 
arasteyî malbat û kes û karên wê 
û birêz Weysî Mendan dike û 
xwe di xem û nerehetiya wan de 
beşdar dizane. 

Riha wê şad be 


zêdetir ji her serkomarekî 
berî xwe - ku ew yek tê 
wateya hezkirina bê qas 
ya wî bona derketina 
pêşberî bîrûraya giştî - li 
Civata Giştî a NY de ew 
peyama pêşkêş kir ku li 
gor gotina navbirî piştî 
pêdeçûna hûr ji bo 
xwendinê hatibû amade 
kirin. 

Peyama îsal ya navbirî 
berevajiyê salên pêşîn ne 
tenê hilgirê komek pirsên 
kêşesaz nebû, belkû heta 
îşare bi pirsk pirr girîng 
wek Sûriyê jî nekiribû û 
pitir giringî bi 
birêveberiya cîhanî, 
waneya exlaq, û hatina 
hezretê Mêhdî hatibû 
kirin ku li gor gotina 
Ehmedînijad navbirî wê 
tola belengazan ji zaliman 
hilîne û dadperweriyê li 
cîhanê de wê cihgir bike. 
Axavtinên navbirî ku 
hemû salê tenê bona 
mesrefa navxweyî û 
rakişana bala xelkê îranê 
bo aliyê dujminê ferzî ên 
wek Îsraîl, Amerîka û ... 
hwd, bona dapoşîna arîşe 
û kêşeyên bê qas ên 
navweyî ên wan bûn, lê 
îsal bi sedema vê ku ew li 
jêr zextek zêde de ne, 
serkomarê rejîma îranê 
neçar bûy bona 
pêşîgirtina ji geşekirina 
wan zext û guşaran wek 


Di nav serkomarên pêştir ên 
rejîma îranê de jî tu yek ji 
wan, ji vê tirîbona giring ya 
NY bo berevaniya ji 
berjewendiya netewî a 
neteweyên îranê mifah 
wernegirtine û tenê bîr ji 
çawaniya parastina deshilata 
xwe kirine. 

Recayî bas ji çawaniya 
hatine ser karê a nîzama xwe 
û serkevtina xebata bi dijî şa 
dikir, Xamineyî bas ji alîkarî û 
hemdestiya Amerîka li gel 
hikumeta Be's a îraqê û 
Xatemî jî bas ji anîna azadiyê 
bo xelkê welatê xwe û 
baskirina ji gotûbêja 
şaristaniyetê dikir ku bi wan 
dirûşman karî temenê 
rejîmakê dirêj bike ku weha 
xelkê welat xistiye tengaviyê 
de ku kes nekare hewayê azad 
hilmije. 

Bi hêviya vê yekê ku rojekê 
xelkê welatê me bikarin 
nûnerê rastîn ê xwe bo 
nawendeke weha girîng a 
cîhanî bişînin ku bikare hêjayî 
nûneratîkirina xelkê xwedî 
şaristaniyet û pêşkewtî ê 
welatê me be û bikare 
berevaniyê ji berjewendiya 
tewaya gelên belengaz ê 
welatê me bike. 


































Civaki 



Jin di civakên Îslamî de 


N: Meryem Mehdewî 
W: Arif Vêlzî 


i 



i rastî de tund û 
tûjiya li dijî jinan ji 
dewrana 

pêgiraniya wan ve 


dest pê dike, di vê demê de ku 
dayik û bav daxwaz dikin ku 
zarokê wan kur be û dibêjin; 
hêvî dikim ku zarok keç nebe. 


Yan jî seba keçbûna xwe, li 
ser zext û givaşa bav û hinek 
caran jî li ser îzna dayîkê 
zarokê di zikê xwe de, li ber 
xwe dibin, û gelek caran jî 
piştî jidayîkbûnê tê şikandin û 
dikeve ber pêlên ferq û 
cudahiyan û heya dawiya 
jiyana xwe seba kevneşopiyên 
Îslamî û civakî di gel astengên 
zaf berbirû dibe. 


Pênaseya tundûtîjiyê 

Tundûtîjî riftarek e ku bi 
merema gehandina xisarên 
leşî, derûnî, sepandina 
astengên malî, rêgirtin ji 
pêşveçûnên karî û xwendinê, 
rêgirtin ji şiyanên take kesî û 
...hwd, li hember kesek din tê 
kirin. Serdemên sereke yên 
rûdana tundûtîjiyan vedigere 
ser ferq û cudahiyên cinsî û 
wekheviya jin û mêran di 
tewahiya babetên jiyanê de, ji 
mal û malbatê ve bigre heya 
babetên hiquqî û civakî. 

Curên tund û tîjiyên li dijî 
jinan 

Tund û tîjiyên leşaî ên 
eşkere: Di vî haletî de jin 



dikeve ber lêdana bi awayên cur bi 
cur. 

Tund û tîjiyên cismî ên veşartî: Di 
haleta nihênî de jin ji mal tê 
derxistin, di demên nîva şevê de, 
yan jî lihevdana derî û pencereyan 
bi merema çêkirina xof û tirsê di 
dilê wan de, û têkdana sivik û 
maseya nanxwarinê û herweha 
şikandina alaw û tiştên nav malê. 


asteng û arêşeyan li ser riya beşdariya 
jinan di warê yasadananê de, û herweha 
beşdarî di biryardanên biçûk û mezin ên 
siyasî, civakî, abûrî û çandî, yan ji di 
girtîgeh û zîndanan tê birêve birin. Xala 
balkêş ew e ku di zîndan û girtîgehan de, 
serbarê vê ku jin weke mêran tên 
îşkence û serkutkirin, mixabin seba 
jinbûna xwe dikeve ber destdirêjî û 
azarên cinsî. 


Tund û tîjiya li dijî jinan gelek alî û 
hewzeyan bi xwe ve digire, lewma 
em dikarin ev kiryara qirêj bi ser 
sê desteyan de parve bikin: 

Hewzeya malbatî û jiyana 
taybetî 

Hewzeya civakî (cihên kar, 
xwendin û cihên giştî] 

Ji aliyê dewlet û binyatên 
fermî ên deshilatê 
Di çarçoveya deshilata dewletê de, 
tund û tîjî ji riya pesendkirina 
yasayên pir ji ferq û cudahiyên 
şikêner li dijî jinan û 
sehmiyebendiyên cinsî û pêkanîna 


Yek ji sebebên tund û tîjiyê vedigere 
ser hebûna hêza mêran ji aliyên abûrî, 
siyasî, çandî û civakî di malbatê de, û vê 
yekê jî peywendiyek rasterast di gel 
yasayên pir ji tundûtîjî di civaka îranê de 
ye û emniyeta jinan di malbat û civakê 
de dixe metirsiyê de. 

Bo mînak li gor Yasaya Bingehîn ya 
îranê, jin dibe peyrewiyê ji mêr bike, bi 
vê wateyê ku hekî jin pêrewiyê ji mêrê 
xwe neke, mêr dikare jinê neçar bi 
pêyrewîkirina ji xwe bike û herweha ji 
hinek aliyan ve yasa îzna mêran dide ku 
jina sîxeyî ji xwe re hilbijêre û 
diyarîkirina şêwaz û çawaniya 

peywendiya di navbera wan de jî, di 
destê mêran de ye, û di vê haletê de 
jinê tu deshilatek bi ser cesteyê xwe de 
nine û gelek caran dibe sebeb ku 
peyrewiyê ji mêrê xwe neke û ew jî 
dibe hokarek sereke ku mêr daxwaza 
telaqê bike û li gor yasayê mêr dikare 
marehiyê nede û bi vî awayî tund û tijî 
li hember jinan yasayî dibe. 

Di civakên rojhilatî û Îslamî ên weke 
civaka îranê de, di bin siya yasaya 
bingehî de, jin dikeve ber lêdanê û di 
hember de mêr nahê cezakirin, di 
yasayê de mafê du canî û mafê cinsiya 
wan bi awayek berfireh hatiye 
binpêkirin û herweha jin ji ferq û 
cudahiyên cinsî weke nebûna mafê 
telaqê, mafê qezawetê, şahidiyê, mafê 
hilbijartina kar, derketin ji welat bi bê 
îzna mêr, wekhev nebûn di warê dana 
mîrat û naberamberî di yasaya 
cezadanê de bi awayek berfireh êş û 
eleman dikişînin. 

Qetlên namûsî jî, cureyek din ji 
tundûtîjiyan e ku bi piştevaniya yasayê 
tê encamdan, di yasaya îslamî ya 
sizadanê de, mirov di hinek rewşên 
xasmanî de dikare dest bavêje kuştina 
jinê bê ku bête sizadan. 

Bo mînak di madeya 630 ya yasaya 
cezadana îslamî de hatiye ku hekî 
mêrek jina xwe di halê zinayê de 
bibîne, dikare di heman demê de jina 
xwe bikûje. 

Tund û tîjî li dijî jinan weke 
diyardeya herî qirêj ku sembola ferq û 
cudahiya cinsî di civaka îranê de ye, 
vedigere bo kêmasiyên ferhengî di 
civakê de ji aliyekê û ji aliyê din ve jî, 
piştevanî nekirina yasayê ji jinên ku 
dikevin ber tund û tîjiyan ku encama 
wê jî dibe ew ku li hember wan 
kiryarên nemirovî de xwedî sebr û 
tehemûl be û jiyana xwe gorî sunet û 
yasayê Îslamî bike. 


5'ê Oktobr roja cîhaniya 
Mamosta 


Rejîma Sûriyê gefa girtina 
dibistanên Kurdî xwar 



Roja 5’ê Oktobrê.roja Cîhaniya mamosta ye. 
Ev roja han di sala 1994’ê de, ji aliyê UNSCO’yê 
ve hate diyarîkirin. Di biryarnameya ku ji aliyê 
UNSCO’yê ve hatibû pejirandin, ev roja han 
weke sembola xebata ji bo zêdekirina koalîtiya 
perwerdeyî û herweha koalîtiya kar û jiyana 
mamostayên welatên cîhanê ye. Ev roja han di 
sala 1373’an a rojî de ji aliyê dewleta Mihemed 
Xatemî ve bi şêweyeke fermî hat naskirin. 

Ev roja han di rewşekê de li îranê tê lidar 
xistin ku rêxistinên mamostayan bi 


daxûyaniyên curbicur, guhnedan bi 
daxwazên mamostayan û herweha bo 
bidestveanîna jiyanek baştir û 
perwerdeyek serdemiyane, di 
xwendegehan de ku ji kêmiya bûdceya 
Wezareta Perwerde û Hînkirinê çavkanî 
digre, rexne dikin. 

Mamostayên îranê niha di rewşek nebaş 
de ne, û neçar bi encam dana karên herî 
zehmet in, bi xasmanî mamostayên ku 
dersê dibêjin. Mamostayê ku dersê dibêjin 
di rewşek pir xirab de ne, û herweha di 
herêm û navçeyên dûrdest de kar dikin, lê 
ne destheqek baş hene û ne jî pêşerojek 
baş li warê aborî de. 

Gellek ji wan heta Bîmeya Dermanî jî bi 
wan re rewa nahê dîtin. Eva di demekê de 
ye ku her mamoastayek dibe di warê 
dahat û rewşa aboriya xwe de xatircem be 
û bikare zanyariyên zanistî ên rojev bi 
dest bixe û bi wan zanyariyan dersxwanan 
bi awayê herî baş perwerde bike. 


Pêka rapora Malpera 
"Dengêifrînê" rejîma Sûriyê gef ji 
Kurdan xwar û ji wan xwest zimanê 
Kurdî rakin û perwerde bi zimanê 
Erebî bê dayîn. 

Li gor jêderan hemî dibistanên 
seretayî ku di qonaxa nû ya perwerdê 
de ji aliyê Kurdan ve kiribûne Kurdî, 
bêne rakirin û perwerde dubare bibe 
zimanê Erebî, yan jî dê ew dibistan ji 
aliyê Wezareta Perwerdê ve bêne 
girtin. 



îsal di 

destpêkirina 
qonaxa nû ya 
perwerdê de 
zêdeyî 20 
dibistanên 
seratayî bi 
zimanê Kurdî 
dest bi perwerdê 
kiribûn û hemû 
dirûşme û 
sirûdên girêdayî 
Beisiyan hatibûn 
rakirin. 

Hinek ji wan 
Dibistanan ji 
aliyê meclîsa 
Kurdî ve û 
hindek jî, ji aliyê 
Partiyên Kurdî 
ve hatibûn 
vekirin. 

















Hevpeyvîn 


Agirî B 


Hevpeyvîn: Qadir Peyrewî 

Fethullah Xûbayî: 


jin û zarok û pîr û ciwanan pêşwaziyek gellek baş ji 

me dikirin, lewra me digot ku divêt li xebat û tekoşîna 
xwe de, em hêjayî vê hezkirina wan bin 



Ez Fethullah Xûbayî sala 1346’ê li gundê 
Bereso ya ser bi herêma Somayê ji dayîk 
bûme, navê bavê min Ehmed naskirî bi 
Ehmed delo ye, û ji sala 1359’ê ve, bi awayek 
fermî min pêwendî bi PDKÎ re girt, û ji vê 
demê pêve heya niha ez di nav refên şoreşê 
de me. 

Nasyariya min bi PDKÎ re vedigere ser 
hizbîbûna malbata min, ji ber vê yekê ku 
malbata min bi PDKÎ re bûn, û herweha 
birayek min bi navê Efendî Xûbayî di sala 
1359’ê de şehîd bûye. 

Fethulla Xûbayî derbarê jiyana pêşmergatiyê 
weha ji me re axivî: "jiyana pêşmergatiyê tê 
wateya qebûlkirina zehmetiyan. 

Ew sextî û zehmetî bona vê yek ne ku li 
pêşerojê de gelê me bextewer be û jiyanek 
baş hebe. Gellek caran hevalên me li rex me, li 
çeperên berxwedaniyê de şehîd dibûn, 
şehîdbûna wan em pitir han didan bona 
berdewamiya xebat û tekoşînê”. 

Fethulla Xûbayî herweha dibêje, dema ku li 
sala 1368’ê de ez li gel pêşmergeyan çobûme 

Dema ku Dr. Qasimlo hate 
şehîdkirin, vê bûyerê ez gellek 
xemgîn kirim û wek her kurdekî 
din bandor li ser min danî, 
lewra min biryar da ku riya wan 
şehîdan bitaybetî a şehîd Dr. 
Qasimlo bidomînim 



herêmê, li wan gundên sînorî 
ên Turkiyê de hinek xizmên 
me hebûn, ku wê demê wan 
xizmên min daxwaz ji min 
kirin ku ez herme cem wan û 
li PDKÎ veqetim, lê her di vê 
salê de bû ku Dr. Qasimlo 
hate şehîdkirin û vê bûyerê 
ez gellek xemgîn kirim û wek 
her kurdekî din bandor li ser 
min danî, lewra min biryar da 
ku riya wan şehîdan bitaybetî 
a şehîd Dr. Qasimlo 
bidomînim, û heya niha jî ez 
di nav refên PDKÎ de xebatê 
dikim. 

Em neteweyek in, ku bi sala 
ye li jêr zulm û zordariya 
dujminan de dijîn û welatê 
me hatiye parvekirin, divêt 
em bona azadiya Kurdistanê 
berdewan bin li ser xebat û 
tekoşînê. 

Navbirî herweha derheq 
pêşwaziya xelkê Kurdistanê ji 
pêşmergeyan dibêje:" 


Kurdistanê ji me nebaya, tu 
caran me nedikarî weha li 
kar û xebata xwe ya 
pêşmergetiyê de serkevtinan 
bi ser dujmin de bi dest bixin. 

Fethulla Xûbayî derheq 
beşdariya xwe di şerê herî 
navdar ê li Kurdistanê de, 
wate şerê Ceterê li bakûra 
Kurdistana îranê de weha 
dibêje: " Rejîma îranê li sala 
1363’an de, li bakûra 
Kurdistana îranê de xwe 
amade dikir da ku derbek 
dijwar li pêşmergeyên PDKÎ 
bixe, eva bû ku dema zanî em 
li Ceterê de ne, bi hêzek zaf 
ve êrîşî ser herêmê kir. 

Li encama bersivdana me bi 
vê êrîşa hêzên rejîmê, zêdetir 
ji hezar kesî ji hêzên rejîmê 
hatin kuştin û birîndarkirin, 
lê ji hêza pêşmerge jî 13 kes 
şehîd bûn û tevlî karwanê 



Ji aliyê rastê ve: Fethullah Xûbayî, Rostem Cehangîrî,Kerîm îsmaîlî,Menaf 
Pezîrî, Eyaz Sehrayî, Mêhran Îbrahîmî 


pêşmerge ji aliyê gel ve pirr tê 
hezkirin, û navekî muqedes e, 
ji ber ku ew canê xwe di riya 
azadiya gelê xwe de gorî 
dikin. 

Dema ku bi rastî em diçûne 
nav gelê xwe de, jin û zarok û 
pîr û ciwanan weha pêşwazî ji 
me dikirin, ku me jêve bû em 
divêt li xebat û tekoşîna xwe 
de hêjayî vê hezkirina wan 
bin. Wan wek zarokên xwe 
em himbêz dikirin û wê 
reftara wan moralek bê qas 
dida me. 

Wan heta kincên me 
dişûştin, xwarin ji me re 
amade dikirin, û birîndarên 
me bi me re derman dikirin. 
Lewra heke piştevaniya xelkê 


sorxelate hizb û gel bûn. 

Di rastî de ew şer şereke 
gellek dijwar bû û 
berxwedaniya pêşmerge li vî 
şerî de êdî wek hemaseyekê 
tê baskirin, û baskirina ji 
hûrdekariyên vî şerî hewcehî 
bi demek zêde heye ku li vê 
hevpeyvîna kurt de ez 
nikarim hemû hurdekariyan 
bas bikim. 

Lê komara Îslamî di vî şerî 
de şikestek weha dijwar 
xwar ku li ciyê vê ku hêza 
pêşmerge ji xebat û tekoşînê 
mandî, û bê hêvî be, berevajî 
bi piştevaniya xelkê xebatkar 
ê Kurdistanê hêvîdartir ji 
berê biryara xebatê da". 


Evîna Zarokên Çiyê 


Dagîrkeran, dagîr 
kiriye hembêza dayîka 
min 

Reş kofî girêdeye xaka 
min! 

li şûna barana Nîsanê 
Agirê dojehê dibarînin li 
zeviyê warê min 
bi hovifî binpê dikin û 
diçilmisînin 

Sorgulên baxçê bihişta 
min, 

\Neran û talan kirin 
hêlîna zarokatiya min 
Koçber kirin evîn 
û dildar xwînî bûn 
Iro jî dixwazin hêviyan 
tune bikin 

le dive be zanin 
Cûdî bû li hemberî 
tofanan, 

hêvi di hembêza xweda 
diparastin, 

li dîji fermanên xwedanê 
tofana mirinê 

Vayê ji nû ve avis dibe, 
Axa zarokên çiyê, 
bi Tîrêjên Rojê sorgul 
dipişkivin, 

bi TÎTÎTîyên bayê bakur 
Sovende digerînin , 
xwedawenda evînê 
me sund xwariye, 
bi ayetên Zend Avesta 
bi Agirê Zerdeşt 
û em carek din! 

Sund dixwin bi 
germahiya Rojê 
bi eşq û evînê dayîka 
nîştiman 

ku emê li ser serên te 
reş kof iyê rakin 
û bi sorgulên ku bi xwîna 
evîndarê xakê rengîn 
dibin, û 

bi kenê çavên te bêhna 
dilê xwe bişkînin 
Emê nehêlin ku tu bibî 
Dojeh 

tu wê bibî Bihuşt bimînî 
hembêza te wê ji bona 
zarokên 

Çiyayê timî hêlîn be.... 


N: îdris Gengeç 

aristana Bîcar 


a m 


Mecîd Cinîkanlû 


B 


îcar yek ji 
Şaistanên din 
yên Parêzgeha 
Sinê li Rojhilatê 


Kurdistanê ye. Rûberê Giştî 
yê Şaristana Bîcarê 7730 
Kîlomêtra çar gûşe ye, û 
Xwediyê 288 gundan e. 
Şaristana han ji aliyê bakûrê 
rojhilat tevî Parêzgeha 
Zencanê, li aliyê bakûrê 
rojava tevî Tîkabê, li başûr 
tevî Qorwê û li bakûrê 
rojawa tevî Parêzgehên 
Hemedan û bajarê Sinê 
hasînor e. 

Herêma Bîcarê, herêmekî 
çiyayî û pitir ji yek ji Sê a 
rûberê giştî yê Şaristanê 
çîya ne. Navê kevin yê 
Bîcarê Bîd Zar bûye. 
Dîrokzan sedema 
binavkirina vê yekê jî ji bo 
vê yekê vedigerînin ku li 
serdemê Nasiredîn Şahê 
Qacar de, biryar wisa bûye 
ku hin fermanên dewletê li 
şevê bihên bilavkirin, lê 
sibêzû hemû xelkê bajêr ji 
fermanan haydar bûne û 
seba vê yekê jî navê bajêr bi 
Bîcar hat binavkirin. 

Hin kes jî li ser vê 
baweriyê ne ku Bîcar bi 
wateya Sebzî û Giya tê, û 
Heft Bîcar ku Xwarinekî 
herêmê ye ji heft giyayan 
pêk tê. Eger wisa be Bîcar bi 
cihê Bax û Sebzîyan tê gotin 
ku ji bo cêjin û şahiyên 
Hozên Kurd wek cihekî baş 
tê dîtin, û bi taybetî ji ber wê 
yekê ku Bîcar li berbiniya 
çiya û li cem Kanî û çemên 
xweş hatiye çêkirin û ev yek 
jî bûye sebebê avedaniya 
herêmê û xelkekî zaf ji bo 
aliyê xwe rakêşa ye. 



Li herêmê de pitir ji 60 asewarên dîrokî hene ku piraniya 
wan seba siyasetên şaşyên Komara îslamiya îranê li 
hemberî Netewa Kurd li halê jinavçûnê de ne, û gellek ji 
wan asewarên dîrokî bi destên çete û kesên ser bi dewleta 
îranê hatine talankirin û ji bo welatên Ewropî û cihên din 

hatine şandin 


û gellek caran jî ji bo firotinê ji bo 
bajarên wek Zencan û Sinê tên 
şandin. 

Çîyayên herêmê cihekî gelek baş ji 
bo pezdaran e û li demsala havînê ew 
çîya dibin cihê pezdarên herêmê û 
dever hemû dibe cihê zozan û warên 
Werzêrên Kurd. 

Li nava bajarê Bîcarê ku bajarekî 
gelek mezin nîne, nêzîk bi 68.386 kes 
jiyanê dikin. Li pişt bajar û derdora 
bajar bi sedan Bax û Baxçe hene ku 
bajar li hembêz girtine. 

Kurdên ku li Bîcarê jiyanê dikin li 
gelek hoz û eşîrên Kurdan pêk tên lê 
bi xweşî ve bi salane bi hevra jîyanê 
dikin. Kurdên herêmê hemû 


Musilman in û hin ji wan Şîe û yên dinê 
Sunnî ne . Tê zanîn ku berî Şoreşa îranê 
a li sala 1975'ê li wê herêmê de gelek 
Yehûdî û Mesîhiyan jiyan kirine ku ew 
yehûdî piranî li ber zext û zoriya 
dewleta îranê bo Îsraîlê rewiyan û li 
wir akincî bûn. Mesîhiyên li Bîcarê 
piranî ji bo bajarên mezin yên îranê 
wek Tehran û îsfehanê çûn û li wir 
akincî bûn. 

Li herêma Bîcarê wek hemû bajarên 
din yên Kurdistanê rejîma îranê her ku 
diçe dixwaze li navbera gelê herêmê 
alozî û pevçûn hebe û seba vê yekê 
gelek car li hestên mezhebî yê xelkê 
mifahê verdigire. Li rojhilata Şaristana 
Bîcarê hin Tirk dijîn ku li wir akincî 


Herêma Bîcarê bi çiyayan 
hatiye dorpêçkirin û li 
herêmê de çiyayên wek: 
Hemze Ereb, Niqare, 
Badamistan, Zaxe, Nisar, 
Şaha, Çeng Elmas û... hene 
ku li wan çiyayan gelek 
cureyên balinde û ajelên 
kêvî jiyanê dikin û herwisa li 
wan çiyayan gelek giyayên 
xwarinê hene ku gelê 
herêmê jê mifahê werdigrin 

bûne, lê bi eslê xwe xelkê 
Parêzgeha Zencanê ne. 

Li herêma Bîcar gelek asewarên 
kevin û dîrokî jî tên dîtin ku em 
dikarin îşarê bi wan cihan bikin: 
Kela Mezin a Qûm Çeqa, Pira 
dîrokî a Selwat Abad û... hwd. Li 
herêmê de pitir ji 60 asewarên 
dîrokî hene ku piranîya wan seba 
siyasetên şaş yên Komara 
Îslamîya îranê li hemberî Netewa 
Kurd li halê jinavçûnê de ne, û 
gellek ji wan asewarên dîrokî bi 
destên çete û kesên ser bi 
dewleta îranê hatine talan kirin û 
ji bo welatên Ewropî û cihên din 
tên şandin. 

Herêma Bîcarê seba av û 
hewayê xwe yê bedew xwediyê 
cihekî gelek xweş e û ew yek jî 
bûye sebeb ku li herêmê zaf 
seyranga û cihên geryanê bihên 
avakirin. Seyrangehên wek 
bajarê Lîstikê û derdora Çemê 
Bîyanlo, Serab û Text li cihên herî 
xweş yê bajarê Bîcarê ne ku pitir 
li demsala havînê mifahê ji wan 
cihan werdigrin. 

Li nava bajêr de jî gelek bazar û 
cihên din hen ku gelê herêmê li 
wan mifahê distîne. Li bazarên 
dîrokî yên Bîcarê em dikarin 
îşarê bi Bazara Kevin ya Êftixar 
Nizam, Qeyseriya Salar, Emîr 
Toman û çendîn Bazarên din 
bikin ku karê dabînkirina 
hewcehiyên rojane yê xelkê 
herêmê dikin. 

Kurdên li herêma Bîcarê Cêjina 
Netewî ya Newrozê bi awayekî 
gelek ciwan rêvedibin û li roja 
Newrozê hemû diçin bo derveyî 
malan û ciwan û zarok jî li gellek 
cihan Eydanê werdigirin. 

Her wiha Kurdên herêmê rê û 
resmên mezhebî wek Mewlûd û 
cêjinên wek Remezan û Qûrbanê 
jî birêve dibin. 























Çand u huner 


Agirî B 


Astengên li ser riya 
sînemakariyê li îranê de 


W:Eskender Ceiferî 


N ebaşiya têkiliyên 
Wezareta îrşad û 
Hewzeya Hunerî ji aliyekî 
ve û dest bi kopalbûna 


Çêlek, û heya dilsarbûna Qeyser 
ji Sîstema Dadweriya îranê û 
helwesta ji bo tolhildanê, û di 
dawiya çîrokê de "Sefera Kevir 
û Karmamizan" îdî dosyeya 
fîlmên siyasiye berî şoreşa 
gelên îranê tê girêdan. Zorîneya 
fîlmên berî înqilabê, rexneyên 
çêker û Janerên siyasî bûn. 


pêk hat, digel serdema berî xwe 
ferqeke sereke hebû ku ew jî nebûna 
derhînerên serbixwe bû ku bikaribin 
siyasetê bidin ber rexneyê. 

Di bandora ku li wê demê pêde li 
hev hatibû, îdî derhînerên serbixwe 
nedihatine tehemulkirin û ji holê 
dihatin derxistin. 


wezareta îrşad di warê derkirina 
mucewizên li hevanîna fîlmên nû ji 
aliyê din ve, bi xasmanî piştî 
dewreya dehemîn a serkomariyê, 
arîşên li hember berhemînerên 
sînemayê zêde kirine. 

Fîlmname bi mehan li Wezareta 
îrşadê de dimînin da ku mucewiza 
çêkirina wan bê dayîn. Rewşa 
Sînemayî a îranê bi awayekî ye ku 
sinaryoyên rexneyî, çi civakî û çi jî 
siyasî, yan bi giştî mucewiz ji wan 
re nayê dayîn, an jî bi giranî têne 
sansorkirin. 

Sînemakar û berpirsên 
sînemayan li îranê, çavnihêrîtir ji 
berê, sînema xistine nava 
bandorek nû de. Ji alî din ve rê ji 
bo çalakiya fîlmsazî û 
berhemanîna fîlman gelek 
sînordar bûye. Her fîlmek ku 
rexneyî be, navê siyasîbûnê bi ser 
de tê zeliqandin. 

Ewa jî di demekî de ye ku fîlmên 
bi ramanên civakî û hizra rexneyî 
û Janerek siyasî, du behsên herî 
cuda ji hev di sînemayê de têne 
hesibandin. 


Piştî înqilabê, rewşa siyasiya 
sînemayî, giran û zehmet bû. 

Hêj çaşniya Îdeolojîkê bi li 
hevhîneriya fîlman hate 
zêdekirin. 

Sînemaya îranê piştî înqilabê jî 
serdemên berê bi çavên xwe 
dîtibûn. Ew bandora nû jî di 
rojên destpêka sînemayê de çê 
bûn û ji sînemayê re digotin 
"Mubtezel” wate "Fasid". Ku ew 
yek, ji bawerên Îdeolojîkî pêk 
dihat. 

Sînemaya Şer a îranê jî hewil 
dida ku tirsa gencan ji mirina di 
şer de birazîne û gencên îranê 
bivêrekane biçin şer. Rewşa ku 
li îranê jê re dibêjin "Dowomê 
Xurdad" ku destpêkek ji bo 
guhartinkariya di sînemayê de 
bûn û ji nihêrînek Jornalîstî ve 
dest pê kir û ber bi li hevanîna 
çend fîlmên rexneyî ji bandora 
wê demê a siyasî û bi taybetî 
"Bertekên Nerazîtiyê" ve diçûn. 
Ew rewşe dimeşiya heya ku 
hilbijartina Serkomariyê, 
rewşek nû bi ser xelkê de ji bo 
demekî pêk anî. 


Di rewşa ku tê de tevgerên 
serbixwe çi nebûn, fîlmek bi navê 
"Qeladêhayê Tela" wate "Qeladeyên 
Zêrîn" derxistin holê. Rexneya fîlmê 
bawerek cuda ji ramana nivîskarê 
fîlmnameyê bû. Lê li wir ew pirsyare 
derdikeve ku bi rastî nêrîna 
sînemakaran li ser wan fîlman çî ye?! 
Û li gor kîjan dadweriyan bûye ku ji 
wê fîlmê re dibêjin siyasîtirîn fîlm di 
dîroka sînemaya îranê de?! 

Ramanên weha bo nasandina 
fîlmekî, Janerên siyasî û hizrên 
desthilatdarên sînemaya îranê ji bo 
xelkê dirojevîne û ew jî ew e ku; 
Sîstem nikare bipejirîne ku reqîbên 
sînemaya siyasî jî di holê de hebin, û 
di heman demê de çi bûdceyekî ji bo 
derhînerên serbixwe çevrê nake. 

Bi giştî mirov dikare bibêje, 
derhînerên sînemaya îranê weke ku 
hewcehî dike ji bo çêkirin û li 
hevanîna fîlmên ku zerermendiya 
civaka niha a îranê di warê sînemayî 
û çandî ji aliyê desthilatê ve nîşan 
bidin, nekarîne deyna xwe a bi gelê 
xwe, ji bo nasandin û guhartina 
rewşa siyasiya îranê bi cih bînin. 


Berî şoreşa gelên îranê, rê ji bo 
berhemînerên serbixwe vekirî bû 
û fîlmsazan dikarî bi çêkirina 
fîlman, ramanên xelkê ji bo aliyê 
siyasetê ve bikişînin, û wan rewşa 
dije çandiya civakê û bandorên 
berî şoreşê dixistin rojevê. 

Ji alî din ve di wê rojê de ku 
"Oganays" ê berhemhînerê fîlma 
"Hac Aqa Aktorê Sînemayê" meyla 
Hac Aqa ji bo mêzekirina leyîz û 
reqsa keçikan beriya Yasaya 
"Rakirina Hicabê" bi destên Riza 
Şah nîşan da, heya dema ku 
kesatiyê yekemîn ê fîlmê bi navê 
"Dar^ûş Mêhr Cû^î” di fîlmê de bû 


Serdema ku piştî hilbijartinê 


Çavkanî: WWW.BBC.COM 



Xwendina bi Kurdî a Latîn li Ermenistanê dest 

pêkir 



Têkoşîna Kurdên Ermenîstanê 
gihîşte asteke birûmet û di warê 
çalakiyên Perwerdeya Kurdî de li 
Ermenîstanê Kurd bi Kurdî 
perwerde dibin û tîpên Latîtnî jî, ji 
zimanê Kurdî re hatine 
pejirandin. 

Kurdên li Ermenîstanê ku ji sala 
1941'an ve perwerdeya Kurdî ya bi 
tîpên Krîlî dibînin, piştî têkoşînek 
demdirêj, di sala 2010'an de mafê 
perwerdeya Kurdî ya bi tîpên Latînî 


bi destxistin. 

Dewleta Ermenîstanê îsal ji bo 
perwerdeya Kurdî ya bi tîpên 
Latînî ji dibistana seretayî heta 
amadeyî biryar da, û bi awayeke 
fermî perwerdeya Kurdî ya bi tîpên 
Latînî dest pê kir. 

Ev demek dirêj bû ku li 
Ermenîstanê dersên Kurdê lê bi 
tîpên Krîlî dihatin dayîn. 


Hejmar 192, 9'ê Çiriya Pêşîn a 2012 


Kaniya helbestan 


Newroz 

Nûroj hat 
Bi dengekî bilind 
û bitesîr bistirê 
Bila li çiyê 
Tajiya li du neçire 
heş berde 
û bi kewa gozel re 
rabe govendê 

Bila roj biçin ava 
Dem biherikin 
Sal derbas bibin 
Her sal, 

Bila her demsal 
kirasê xwe biguherin 
Zagonê xwezayê 
biguherin 

Xela ber bi rizgariyê 
ve biçe; 
Hejmaryariya 
pêşerojê bike 
Keziyên xwe hêdî 
hêdî bihûne 
û biskên xwe hine 
bike 

Bilbilê reben, 

Bila şilaqa çavên 
xwe paqij bike 
û timbika xwe şe 
bike 

Nêrgiz, şîlan 
Sosin û beybûn 
Bila bi hawar gulê ve 
biçin 

Ew delingê wê; 

